త్రైమాసిక లాభంలో 25 శాతం వృద్ధిముంబై: దేశీయ యుటిలిటీ వాహనాల దిగ్గజం మహీంద్రా అండ్ మహీంద్రా సెప్టెంబరు 30తో ముగిసిన ద్వితీయ త్రైమాసికంలో 1,331.57 కోట్ల రూపాయల నికరలాభం ఆర్జించింది. గత ఏడాది క్యు2లో ఆర్జించిన లాభం 1,067.03 కోట్ల రూపాయలతో పోల్చితే ఇది 24.79 శాతం అధికం. క్యు2 ఆదాయం 11,446.14 కోట్ల రూపాయల నుంచి 12,182.07 కోట్ల రూపాయలకు పెరిగింది. అయతే ఈ ఏడాది జూలై ఒకటో తేదీ నుంచి జిఎ్సటి అమలులోకి వచ్చినందు వల్ల ఈ ఫలితాలను గత ఏడాది క్యు2 ఫలితాలతో సరిపోల్చలేమని మహీంద్రా ఒక ప్రకటనలో తెలిపింది. సంస్థ డైరెక్టర్ల బోర్డు వాటాదారులకు 1ః1 నిష్పత్తిలో బోనస్ షేర్ల జారీకి సిఫారసు చేసింది. అంటే వాటాదారుల వద్ద ఉన్న ఐదు రూపాయల ముఖ విలువ గల ప్రతీ ఒక్క షేరుకి ఒక బోనస్ షేరు జారీ చేస్తారు. ఈ ప్రతిపాదనకు పోస్టల్ బాలెట్ ద్వారా షేర్హోల్డర్ల అనుమతి కోరనున్నట్టు కంపెనీ ప్రకటించింది. క్యు2లో మహీంద్రా మొత్తం 1,29,754 వాహనాలు విక్రయించింది. 76,984 ట్రాక్టర్లు విక్రయించింది. 11,755 వాహనాలు ఎగుమతి చేసింది. భారత్ త్వరిత గతిన వృద్ధి సాధిస్తున్న ఆర్థిక వ్యవస్థల్లో ఒకటిగా నిలిచినందు వల్ల ప్రస్తుతం మందకొడిగా ఉన్నప్పటికీ వృద్ధిరేటు పునరుజ్జీవం సాధిస్తుందని, భవిష్యత్తుపై ఆశాభావం ప్రకటించింది. జిఎస్టి ప్రభావం సర్దుబాటవుతున్న కొద్ది ప్రతికూల ప్రభావాలు క్రమక్రమంగా తెరమరుగవుతాయని, ఇది వినియోగ వస్తువులు, వాహనాల కంపెనీలకు సానుకూలమైన అంశమని పేర్కొంది.
traimaasika laabhamlo 25 saatam vruddhimumbai: desheeya utility vahanala diggajam mahindra and mahindra septembaru 30thoo mugisina dviteeya traimaasikamlo 1,331.57 kotla roopaayala nikaralaabham aarjinchindi. gatha edaadi kyu2loo aarjinchina laabham 1,067.03 kotla roopaayalatho polchithe idhi 24.79 saatam adhikam. kyu2 aadaayam 11,446.14 kotla roopaayala nunchi 12,182.07 kotla roopaayalaku perigindi. ayathe ee edaadi juulai okato tedee nunchi jst amaluloki vachinandu valla ee phalitaalanu gatha edaadi kyu2 phalitaalatoe saripolchalemani mahindra oka prakatanalo telipindi. samstha directorla bordu vaataadaarulaku 1h1 nishpattilo bonus sherla jaareeki sifaarasu chesindi. ante vaataadaarula vadda unna aidu roopaayala mukha viluva gala pratee okka sheruki oka bonus sheru jaarii chestaaru. ee pratipaadanaku postal balet dwara sharholderla anumati koranunnattu company prakatinchindi. kyu2loo mahindra mottam 1,29,754 vaahanaalu vikrayinchindi. 76,984 tractorlu vikrayinchindi. 11,755 vaahanaalu egumati chesindi. bharat twarita gatina vruddhi saadhistunna aardhika vyavasthallo okatigaa nilichinandu valla prastutam mandakodigaa unnappatikii vruddhiretu punarujjeevam saadhistundani, bhavishyattupai aasaabhaavam prakatinchindi. jst prabhaavam sardubaatavutunna koddi pratikuula prabhaavaalu kramakramangaa teramarugavutaayani, idhi viniyoga vastuvulu, vahanala companylaku saanukuulamaina amsamani perkondi.